**Informácie pre rodičov od školského psychológa**

Školský psychológ patrí do kategórie odborných zamestnancov školy podľa § 24 zákona č. 414/2021 Z. z. z 20. októbra 2021 (pôvodne 138/2019 Z. z. z 10. mája 2019) o pedagogických a odborných zamestnancoch.

* **Psychológ a školský psychológ**

|  |
| --- |
| *a)* poskytuje psychologickú diagnostiku detí a žiakov |
| *b)* poskytuje individuálne, skupinové alebo hromadné psychologické poradenstvo, prevenciu a intervenciu deťom a žiakom so zameraním na výchovu a vzdelávanie |
| *c)* poskytuje psychologické poradenstvo a konzultácie zákonným zástupcom, pedagogickým zamestnancom a odborným zamestnancom |
| *d)* spolupracuje pri prekonávaní bariér vo výchove a vzdelávaní detí a žiakov |
| *e)* poskytuje súčinnosť zariadeniu poradenstva a prevencie |

**V akej situácii sa môže rodič/zákonný zástupca obrátiť na školského psychológa?**

* pri riešení problémov žiakov v správaní a učení
* pri riešení problémov v sociálnych vzťahoch žiakov v triede
* pri pomoci deťom integrovaným v triedach s poruchami učenia a správania
* pri potrebe riešenia zmien v správaní (sebapoškodzovanie, šikanovanie, záškoláctvo, separácia, problémy so stravovaním a pod.) a prežívaní žiakov (zmeny nálad, strata zmyslu života, depresia, úzkosť, strachy, strata záujmov, tréma, hanba a pod.)
* pri vzniknutej akútnej kríze a realizácii krízovej intervencie v škole, či v rodine (úmrtie, rozvod, choroba a pod.), alebo pri pomoci spracovať traumatickú udalosť
* pri potrebe realizácie prednášok, workshopov, programov a besied na témy v oblasti výchovy a prevencie sociálno-patologických javov, alebo v oblasti sexuality, výchovy k partnerstvu a rodičovstvu, či pre rozvoj osobnosti a medziľudských vzťahov
* pri kooperácii medzi školou a rodinou

**Rodičia / zákonný zástupca** uskutočnia prvý kontakt prostredníctvom triedneho učiteľa alebo prostredníctvom e-mailu: **andrasko.peter@zsgessba.petrzalka.sk.** Nasledujúca spolupráca bude prebiehať podľa dohody.

**Na to, aby práca s dieťaťom bola efektívna, je nevyhnutné, aby:**

* rodič / zákonný zástupca podpísal informovaný súhlas (spolupráca so školským psychológom) so psychologickým poradenstvom na ZŠ Gessayova – v prípade striedavej starostlivosti je potrebný podpis oboch rodičov
* dostaviť sa do školy na zavolanie školským psychológom, najmä v prípade upozornenia na vážne zhoršenie psychického stavu žiaka a odporúčané ďalšie opatrenia (odborné vyšetrenie a pod.)
* spolupracovať so školským psychológom, triednym učiteľom a vedením školy na spoločne dohodnutých metódach a krokoch, ktoré sú potrebné a nevyhnutné k dosiahnutiu žiaducich výsledkov u žiaka
* pri starších žiakoch netlačiť do práce so psychológom – poskytnúť mu dostatok času na rozhodnutie

Za porozumenie ďakujem.

 Mgr. Peter Andraško

 školský psychológ